12.6.2023
SK
Úradný vestník Európskej únie
C 204/31
Nová národná strana obehových euromincí (2023/C 204/10)
Národná strana novej obehovej pamätnej mince v hodnote 2 EUR vydanej San Marínom Obehové euromince majú v celej eurozóne postavenie zákonného platidla.
Komisia zverejňuje opis vzorov všetkých nových euromincí s cieľom informovať každého, kto prichádza s mincami do kontaktu, ako aj širokú verejnosť (1).
V súlade so závermi Rady z 10. februára 2009 (2) môžu členské štáty eurozóny a krajiny, ktoré s Európskou úniou uzavreli menovú dohodu ustanovujúcu vydávanie obehových euromincí, vydať do obehu pamätné euromince za určitých podmienok, predovšetkým musia mať len nominálnu hodnotu 2 EUR.
Tieto mince majú rovnaké technické parametre ako ostatné mince v hodnote 2 EUR, na národnej strane je však vyobrazený pamätný motív, ktorý má veľkú symbolickú hodnotu z národného alebo európskeho hľadiska.
Vydávajúca krajina: San Maríno Motív: 500. výročie úmrtia Perugina Vecný opis vzoru: Na minci je v strede vyobrazená Panna Mária s Ježiškom, detail z Peruginovej maľby s názvom „Panna Mária s dieťaťom, sv. Sebastián a sv. Ján Krstiteľ“, ktorá je uložená v galériách Uffizi vo Florencii.
Na ľavej strane sa nachádza nápis „PERUGINO“, roky „1523“ a „2023“ a značka mincovne „R“.
Na pravej strane je uvedený názov vydávajúcej krajiny „SAN MARINO“ a vpravo dole sú iniciály autorky Marie Angely Cassolovej „MAC“.
Vo vonkajšom prstenci mince je vyobrazených dvanásť hviezd vlajky Európskej únie.
Odhadovaný náklad: 56 000 mincí Dátum vydania: apríl 2023
(1) Pozri Ú. v. ES C 373, 28.12.2001, s.
1 o národných stranách všetkých mincí, ktoré boli vydané v roku 2002.
(2) Pozri závery Rady pre hospodárske a finančné záležitosti z 10. februára 2009 a odporúčanie Komisie z 19. decembra 2008 o spoločných usmerneniach pre národné strany a vydávanie euromincí určených do obehu (Ú. v.
EÚ L 9, 14.1.2009, s. 52).